**Постапка за добивање решение за почеток со работа**

По добиеното решение за акредитација на студиската програма од страна на Одборот за акредитација на високото образование, единицата-предлагач на студиската програма поднесува:

1. Барање до Агенцијата за квалитет во високото образование

2. Копија од Решението за акредитација на студиски програми од трет циклус

Директорот на Агенцијата за квалитет формира комисија за утврдување на исполнетост на условите за почеток со работа на студиските програми.

Решение за почеток со работа на студиските програми од трет циклус дава Владата на Република Македонија по добиена акредитација од страна на Одборот за акредитација и по добиен позитивен извештај за исполнетост на условите за почеток со работа на студиските програми. Решението задолжително се објавува на веб страната на Агенцијата за квалитет.

Извештаите и решенијата за акредитација на студиските програми целосно се објавуваат на веб страната на Агенцијата за квалитет.

Единицата на универзитетот, научниот институт или самостојната високообразовна установа задолжително ги објавува јавно студиските програми и решението за почеток со работа на студиската програма на својата веб страна и на друг начин најдоцна до објавувањето на конкурсот за упис на студенти.

**Рокови за донесување решение за акредитација и решение за почеток со работа на студиски програми**

Одборот за акредитација го донесува решението за акредитација на студиска програма во рок од 90 дена од денот на поднесувањето на комплетната документација.

Директорот на Агенцијата за квалитет го донесува решението за почеток со работа на студиска програма во рок од 30 дена од денот на поднесувањето на комплетната документација.